Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama me saadet!
Mina olen Glory Backman
ja täna tahan õpetada sulle sellest,
kuidas me vajame usku Jumala tõotuste täitumisse.
Jumala Sõnas on u 35 000 tõotust,
mis on "Jah ja aamen" Jeesuses Kristuses.
Lisaks sellele veel kõik isiklikud tõotused,
mille Jumal on meile isiklikult andnud.
Nii ei tugine me elu ainuüksi Jumala Sõnale,
aga ka Jumala poolt isiklikult antud juhistele, ilmutustele ja tõotustele.
Paulus ütleb Galaatlastele 2:20:
"Nüüd ei ela enam mina, vaid Kristus elab minus.
Ja mida ma nüüd elan ihus, seda ma elan usus Jumala Pojasse,
kes mind on armastanud ja on iseenese loovutanud minu eest."
Mõelda vaid: "Nüüd ei ela enam mina, vaid Kristus elab minus.
Ja mida ma nüüd elan ihus, seda ma elan usus Jumala Pojasse."
Eesti- ja soomekeelses Piiblis on seda pisut valesti tõlgitud.
Seda lauset: "Ma elan usus Jumala Pojasse."
Olen uurinud seda kirjakohta kreeka keeles, kus on öeldud:
"Nüüd ei ela enam mina, vaid Kristus elab minus.
Ja mida ma nüüd elan ihus, seda ma elan usu kaudu..."
Ehk siis, me ihu elab usu kaudu.
Jumal on andnud meile meie Kristuses uuestisündinud vaimu
teatud määral usku, mis kasvab muidugi pidevalt.
Siin kirjakohas on usu kohta kasutatud kreekakeelset sõna "písti",
mis tähendab usaldusväärset, ehedat, puhast ja rikkumatut usku.
See on kui lapse usk, mis ei kahtle ega mõtle kaksipidi.
Et kui me usume millessegi,
siis sinna ei mahu kõrvale enam ühtki muud mõtet,
vaid me usume täie kindlusega Jumala tõotustesse.
Puudutab see siis keeltes rääkimise andi
või teisi armuande;
Jumala juhatust ja suuniseid,
Jumala logos või rhema sõna täitumist jne.
Heebrealaste kiri räägib palju usust.
Heebrealastele 11:1 on öeldud:
"Aga usk on kindel usaldus selle vastu, mida oodatakse,
ja veendumus selles, mida ei nähta.
Selle kohta on ju vanad saanud tunnistuse."
Ja siis järgneb siin loetelu kõigest, mida inimesed on usu kaudu teinud.
See on tohutult pikk peatükk sellest, mida inimesed on usu kaudu teinud.
Teadsid sa, et "usk" on tegusõna?
Jumala järgimine tähendab alati tegutsemist.
Tegu pole passiivse, lootusetu ajaviitega
või lihtsalt soovmõtlemisega.
Usk pole midagi sellist.
Me toidame oma usku Jumala Sõna kaudu,
aga ka oma tegude kaudu.
Ma räägin oma viimases raamatus "Elu Jumala imedes"
väga palju usutegudest.
Sellest, kuidas Jumal võib öelda hetkega: "Mine ja tee!"
Või: "Mine, ütle, tee midagi!"
Selleks aga vajamegi usku,
sest usk toetub tõotusele.
Tõotus ilma usuta ei suuda midagi korda saata,
sest tõotus vajab kedagi,
kes haaraks sellest kinni ja asuks selle põhjal tegutsema.
Nii peame me usklikena olema vägagi tegusad.
Me peame olema Sõna tegijad ja mitte vaid selle kuuljad.
Me peame kõiges ja alati olema Sõna tegijad ehk täideviijad.
Ikka ja jälle.
Usk pole mingi fantaseerimine.
Et me lihtsalt fantaseerime või kujutame midagi ette.
Sa võid ju kujutada midagi ette 10 või 50 korda,
kuid see ongi kõigest vaid ettekujutus.
Kui sul aga on usku,
mille kaudu haarata kinni Jumala poolt antud tõotustest,
siis sellega tood kaasa muutusi mitte vaid omaenda, aga ka teiste ellu.
Usu kaudu
me räägime
ja elame.
Nagu Paulus ütles:
"Ent nüüd ei ela enam mina, vaid Kristus elab minu sees!
Ja mida ma nüüd elan lihas,
seda ma elan usu kaudu Jumala Pojasse."
Usu kaudu.
Me peame vaimsete asjade osas
rääkima, tegutsema ja neid vastu võtma usu kaudu.
Sest isegi, et usk on ühtpidi kui nähtamatu,
on see teistpidi ka kui ehe asi.
Selles on kui oma aines ja sisu.
Selles on...
Kuidas seda nüüd öeldagi?
Selles on oma element.
Näiteks, kui vaadata seda nähtava maailma vaatenurgast,
siis poodi minnes peab sul olema raha,
et saaksid sealt midagi osta.
Nõnda on ka vaimumaailmas.
Meie usk on see,
mille kaudu saame kätte Jumala tõotused.
Roomlastele 12:3 on öeldud,
et Jumal on andnud igaühele meist oma usu mõõdu.
Tegu on kasvava usuga.
Usuga, mille me võtame omaks ja mis lähtub kuuldust.
Kuula! Meil on nii üliväga lihtne uskuda taevasse ja päästesse.
Neisse on meil lihtne uskuda.
Kui aga rääkida tervenemisest ja muudest asjadest,
siis neisse on meil kuidagi raskem uskuda.
Osade inimeste jaoks on raske uskuda
näiteks armuandide saamisse,
Püha Vaimuga täitumisse ja keeltega rääkimisse.
Osade jaoks on olnud väga raske seda kõike uskuda ja vastu võtta.
Jah, me oleme usu kaudu päästetud,
aga see usk, mida oleme algselt omanud,
seda tuleb aina juurde ja see kasvab.
Kuid lisaks sellele on veel ka üleloomulik usk olemas.
Muide, üks vaimuviljadestki on usk.
Jumala Sõnas on öeldud:
"Ent nüüd jääb usk, lootus, armastus, aga suurim neist on armastus!"
Usk ja lootus kaovad mingi hetk ära, sest taevas pole neid enam tarvis,
kuna kõik on saanud nähtavaks.
Kõik nähtamatud asjad saavad nähtavaks
sellistena nagu need on.
Kui Jumal avaks me silmad nägema nähtamatut...
Näiteks ingleid,
keda on rohkem kui inimesi kogu maamuna peal.
Või kui Jumal ilmutaks meile Püha Vaimu ligiolu meis.
Püha Vaimu tuld, mis leegitseb
ja seda, kuidas Püha Vaim meid aktiveerib,
meid kõnetab ja meie kaudu tegutseb.
Tema vägi voolab meist läbi ususõna ja usupalvete.
Kas pole mitte võimas?
Pimeduse jõud ja väed alluvad meile, kui usume ja loodame,
et Jeesuse nimes on alistatud kõik meelevallad ja jõud.
Aamen! Halleluuja!
See on see, milles peame elama!
Küsimus pole fantaseerimises, vaid üleloomuliku usu vastu võtmises.
Sellise usu nagu oli Kaalebil ja Joosual.
10 nende kaaslast vaatasid vaid sellele,
mis oli reaalselt nähtav.
Kuid me ei saa vaadata vaid nähtavale -
oma eelarvetele või millele iganes,
mõeldes, et meil pole raha kuhugi minna või midagi teha.
Las ma öelda sulle -
raha pole Jumala jaoks kunagi probleemiks olnud!
Jeesus ütles isegi Peetrusele, et esimene kala, mille too püüab,
selle kala suus on hõbemünt.
Ja nõnda oligi!
Mõtle vaid!
Küsid: "Aga kus Jumal siis oli, kui Jeesusel oli nälg?"
Ta oli Jeesuses.
"Aga kus Jumal siis on, kui meil on puudus käes?"
Jumal on meis oma Püha Vaimu läbi.
"Aga miks meil siis puudus on?"
Las ma öelda sulle -
me teeme usu kaudu erinevaid asju.
Mäletan oma esimest raamatut, kus räägin sellest,
kuidas ma Tai vanglas olles usklikuks sain.
Olin 1800 Tai naise ja 30 välismaalt pärit naise seas
esimene uuestisündinud kristlane.
Milline lugu! Milline misjonipõld ja teenimisvõimalus!
Ei ühtki teist elavas usus olevat kristlast
kui vaid mina. Wau!
Jumal nägi seda võimalust tegutseda minu kaudu,
et kuulutada evangeeliumi sõnumit,
armastuse ja andestuse sõnumit,
vastuvõtu ja rõõmu sõnumit,
rahu ja lootuse sõnumit,
usu sõnumit, halleluuja!
Ja seal tekkis ärkamine.
Ristin Voitto RY trükkis seda raamatut 12 000 eksemplari.
Muide, Ristin Voittos oli sel nädalal
mu teise raamatu "Elu Jumala imedes" arvustamine.
See raamat räägib mu Tai vangla järgsest ajast
ja sellest, kuidas Jumal on mind juhtinud.
Ka sellest, kuidas olen usu kaudu saanud kui ukselingist kinni haarata
ja selle avada. Halleluuja!
Ja seejärel minna sisse uutest ustest.
Vahel on olnud ka kui topeltuksi,
kuid Jumal avab uksi kõigile, kes Talle kuuletuvad
ja Talle alistunud südamega elavad.
Kõigile, kes on alistunud puhta südame- ja siira meelega.
Puhta südame- ja siira meelega.
Nõnda nagu kuningas Taavet andis poeg Saalomonile nõu:
"Mu poeg Saalomon,
teeni Issandat oma Jumalat puhta südame- ja siira meelega."
Osadel on ehk siiras meel, aga mitte puhas süda.
Või siis vastupidi.
Kuid olgu meil kõigil puhas süda ja siiras meel,
kui Jumala asju ajame.
Muide, puhta jaoks on kõik puhas.
Kõik, kõik, kõik.
Kõik.
Halleluuja!
Me peame pidevalt uuendama oma usku!
Meil toimus hiljaaegu Helsingis prohvetlik konverents "Avatud taevas",
kus lugematu hulk inimesi sai uuendatud oma usus.
Nad ütlesid, et veel nädalaid hiljemgi peale konverentsi
on nad endiselt tuld täis.
Kogu au selle eest kuulub Jumalale!
Halleluuja!
Olen nii tänulik Jumalale,
et Ta viib meid alati võidule Jeesuses Kristuses,
kui me vaid teeme Tema tahtmist.
Me teame,
et usuteod saavad alati alguse Jumala hääle kuulmisest.
Me kuuleme Jumala häält nii Piibli kui ka Püha Vaimu kaudu
kas siis iseenda või mõne kaaskristlase vahendusel.
Me kaaskristlane on ju samuti Püha Vaimu tempel Kristuses
Kuulmine on ülimalt oluline.
Väga paljud uuestisündinud kristlased ei kuule Püha Vaimu häält
ja mu meelest on see tõeline katastroof!
Sest "lambad kuulevad oma Karjase häält".
Me pole oma vaimus kurdid, vaid meie vaim elab Kristuses
ja me vaim on täiuslikult uus loodu Kristuses.
Täiesti uus!
See on vastuvõetav Jumalale,
see on puhas ja süütu,
see on uus loodu Kristuses.
Kõik vana on möödas ja seda pole enam!
Kõik see uus aga peab tulema täie rauaga esile meist.
Meie vana lihalik loomus aga, mis kisub meid ikka paturajale,
tuleb vaigistada ja suretada endas.
Selleks, et me ei ajaks enam taga omakasu
ja et me motiivid Jumala teenimiseks oleksid õiged.
Meie motiiv peaks olema tuua au Jumala nimele.
Olen uurinud seda lauset Galaatlastele 2:20,
kus on öeldud, et ma elan usus ehk tegelikult usu kaudu.
Kreekakeelne vaste sõnale "usk" on "písti",
mis viitab nõusolekule teha midagi
ja veenda kedagi oma mõtete õigsuses.
Tegu on kui jumaliku nõustumise ja garantiiga,
mis aitab meil võtta vastu Tema ilmutusi
usu kaudu, mille Ta toob esile ilmutust vastu võtvas usklikus.
Las ma loen selle uuesti.
Kreekakeelne vaste sõnale usk“ või ususõna“ on "písti“,
mis omakorda tuleb sõnast "peyton".
"Peyton" tähendab nõustumist millegi tegemiseks.
Usu olemus kätkeb endas nõusolekut täita Jumala tahet.
Las ma tuua näite omaenda elust.
Me elasime Orlandos, Floridas
ja ma olin just ülakorruselt alakorrusele tulemas,
kui Püha Vaim ütles mulle äkitselt:
"Sa lähed nädala pärast Singapuri."
Mul oli küll pilet Singapuri minekuks, aga mitte tagasilennuks.
Ja mul polnud ka raha, et seda osta.
Mu mees andis mulle vaid 10 dollarit. Ei mingit VISA-kaarti ega midagi.
Kuid see hõlmas endas usku.
Püha Vaim andis mulle ilmutuse otse Isa Jumala südamest
ja mu usk haaras sellest kinni.
Mu vaimus olev usk haaras sellest kinni.
Vaimne inimene on Jumalale alati meelepärane.
See aga, kes elab lihalikus loomuses, ei ole Jumalale meelepärane.
See on see, mida Jumal meile oma Sõnas ütleb.
Kui sa aga tahad elada Jumala Vaimu järgi, siis on väga hästi!
Ela Jumala Vaimu järgi!
Ning kes ja mis iganes ka ei tõuseks selle vastu,
mida Jumal on sulle rääkinud,
ära tee sellest välja!
Mine ja jookse aga oma rada,
sest sul on oma usuvõitlus võidelda ja minul enda oma.
Me igaüks võitleme oma usuvõitust.
Nii tahan innustada ja julgustada kütma ikka täiega edasi!
Jookse aga julgelt edasi,
et saaksid lõpuks oma võidupärja.
Me teeme usu läbi ajalugu.
Me pole vaid need, kes loevad ajaloos toimuvast,
vaid me oleme ise ajaloo loojad.
Vähemalt osadegi inimeste elus,
kellele räägime Kristusest ja Tema armastusest,
Tema armust ja armulikkusest.
Ja samas, isegi, et me oleme armastavad ja armulised,
ei ole me samas ilmalikud.
Ilmalik kõnepruuk või väljend: "See pole minu rida" -
huuuh, ma vihkan seda täiega!
"See pole minu rida!"
Kõik, mis on Piiblis, on mõeldud me kõigi jaoks.
Nii ei saa ma ka oma vaimus öelda: "See pole minu rida!"
See on mu lihalik loomus, mis niimoodi ütleb.
Mu lihalik loomus, mis haiseb. Kohe vastikult.
Need, kes on saanud vaimulikult küpseks
ja oskavad teha vahet vaimsel ja lihalikul mõtteviisil...
Vaimsel ja lihalikul mõtteviisil.
Küsimus on kas vaimus, mis on uuestisündinud
või me vanas lihalikus loomuses, mis viib meid alatasa allamäge
kuni aegade lõpuni välja.
Et siis, usk on kui jumalik nõustumine meis.
Kas pole mitte imeline?
Olen mõelnud Aabrahami peale
ja sellele, kuidas Jumal ta proovile pani.
Aabraham on usuisa.
Jeesus kasutas temaga seoses isegi ühte pilti,
kus inglid kandsid Laatsaruse Aabrahami sülle.
Rikas mees tõstis keset põrgu piinu oma pilgu
ja hüüdis: "Isa Aabraham!"
Isa Aabraham - meie usuisa.
Kuid igavikus ei saanud ta enam midagi muuta.
Ta ei saanud enam midagi teha.
Kuid armas kuulaja,
katsumustes,
millest me kõik peame läbi minema,
lõikab Jumal meist kõik mittevajaliku ära,
et võiksime kasvada vaimuliku küpsuse sisse.
Kuid selle vaimuliku küpsuse juurde kuulub see,
et me hoiame üha enam ja enam kinni Jumala tõotustest,
tehes seda läbi oma vaimu ja usu.
Me hoiame kinni ka Tema isiklikult antud tõotustest.
Taoline usk aga on alati kingitus Jumalalt.
Me ise ei suuda seda kuidagi tekitada või esile tuua.
Nii nagu Efeslastele 2:8-9 on öeldud:
"Sest teie olete armust õndsaks saanud usu kaudu."
See "usu kaudu" tähendab jälle seda sõna "písti".
Me peame
võtma omaks Jumala tõotused, tehes seda usu läbi
ja tehes seda üha enam ja enam.
Usus pole hirmu. Ei mingit hirmu.
Usk hajutab kõikvõimalikud hirmud,
sest see on kindel usaldus selle vastu, mida oodatakse
ja veendumus selles, mida ei nähta.
Need pole asjad, mida me vaid loodame ja ootame,
aga mille osas me ka teame, et need saavad sündima.
Või me teame, et midagi tuleb just selliselt teha.
See on Jumala poolt antud usk, mis meis on.
Tugevus ja järeleandmatus.
Aeg läheb, mistõttu palvetame veel üheskoos.
Palume, et su usk saaks aktiveeritud.
Ma kuulutan sulle Jeesuse nimel,
et su usk saab aktiveeritud
ning sinust saab aktiivne Jeesuse jünger ja tunnistaja.
Püha Vaim tunnistab sinus ja sinu kaudu,
et Jeesus Kristus on isandate Issand
ja kuningate Kuningas.
Targad mehed ja naised kummardavad Teda,
usaldades oma elu Tema juhtimise ja valitsuse alla.
Aitäh, et olid meiega ja rohkelt Jumala õnnistusi sulle!
Kõike head!
Meil on suur eesõigus
teha Jumalariigi tööd seni, kuni siin maa peal elame.
Võime iga päev rääkida ja teha midagi head.
Nii on sul ka võimalus helistada TV7 annetusliinile 900 1770 (hind 10)
ja teha head.
Õnnistada inimesi, TV7't ja Jumalat ja olla õnnistuseks üksteisele.
Nii et suur tänu sulle su anni eest ja ole õnnistatud! Aamen.
Tõlge: Anne-Ly Raukas